
AVIZ

asupra proiectului de Lege privind exercitatea profesiei de asistent medical şi a profesiei de moaşă, precum  şi organizarea şi funcţionarea Ordinului Asistenţilor Medicali şi Moaşelor din România

În conformitate cu prevederile art. 89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Comisia juridică, de disciplină şi imunităţi a fost sesizată, spre dezbatere şi avizare cu proiectul de Lege privind exercitatea profesiei de asistent medical şi a profesiei de moaşă, precum  şi organizarea şi funcţionarea Ordinului Asistenţilor Medicali şi Moaşelor din România, trimis cu adresa nr. P.L.X-263 din 3 mai 2004, înregistrată  sub nr. 31/454 din 4 mai 2004.
Camera Deputaţilor  este Cameră decizională.

Senatul a adoptat proiectul de lege în şedinţa din 22 aprilie 2004.

Consiliul Legislativ, cu avizul nr. 343 din 02.03.2004, a avizat favorabil.

Consiliul Economic şi Social, cu avizul nr. 442 din 3 03 2004, a avizat favorabil.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţa din  4.05.2004.


Membrii comisiei au examinat proiectul de lege, expunerea de motive şi avizele  Consiliului Legislativ şi Consiliului Economic şi Social.

În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptata de Senat.

În raport de obiectul şi conţinutul său, proiectul de lege face parte din categoria legilor organice.

